Virovitičko-podravska županija, Ljudevita Patačića 1, Virovitica,

 Upravni odjel za obrazovanje i demografiju

 objavljuje

**JAVNI POZIV**

**za iskaz interesa za sufinanciranje troškova javnog prijevoza (željeznicom) redovnih studenata s prebivalištem na području Virovitičko-podravske županije**

**I.**

Na temelju Zaključka Vlade Republike Hrvatske od 19. rujna 2022. godine, u okviru realizacije Pilot projekta povoljnijeg prijevoza redovitih studenata, Virovitičko – podravska županija, Upravni odjel za obrazovanje i demografiju, objavljuje javni poziv za iskaz interesa za sufinanciranje prijevoza redovnih studenata na linijama javnog prijevoza (željeznica).

Pilot projekt obuhvaća neograničena svakodnevna putovanja vlakom od mjesta stanovanja do mjesta studiranja i povremena putovanja kao što su jednodnevni izleti, odlasci liječniku, na ljetovanje i druga putovanja, u 2.razredu redovnih vlakova na području Republike Hrvatske.

Pojedinačne karte izdavat će putničke blagajne prijevoznika na osnovu važeće pametne kartice s potrebnim profilom koju studenti kupuju o svome trošku temeljem potvrde/popisa koje im dostavi Virovitičko- podravska županija. Prijevozne karte ispostavljaju isključivo putničke blagajne kolodvora Virovitica, Slatina, Požega, Osijek, Split, Rijeka, Karlovac, Varaždin i Zagreb Glavni Kolodvor.

**II.**

Pravo na ostvarivanje sufinanciranja troškova javnog prijevoza imaju studenti koji udovoljavaju ovim uvjetima:

* da su državljani Republike Hrvatske s prebivalištem na području Virovitičko-podravske županije
* da su redoviti studenti na visokim učilištima koji imaju sjedište na području Republike Hrvatske

**III.**

Prijavitelji se na Javni poziv prijavljuju putem prijavnog obrasca koji se nalazi na stranici [www.vpz.hr](http://www.vpz.hr). Uz prijavu je potrebno priložiti dokaz o prebivalištu na području Virovitičko-podravske županije i dokaz da su redoviti studenti. Dokumentaciju je potrebno dostaviti putem pošte ili osobno u pisarnicu na adresu: Virovitičko – podravska županija, Upravni odjel za obrazovanje i demografiju, Trg Ljudevita Patačića 1, 33000 Virovitica.

**IV.**

Javni poziv traje 15 dana od dana njegove objave na internetskoj stranici Virovitičko-podravske županije [www.vpz.hr](http://www.vpz.hr).

**KLASA: 602-01/22-01/18**

**URBROJ: 2189-07/10-22-01**

**Virovitica, 1. prosinca 2022. godine**